b'\n_START_ARTICLE_\nTeksasinkarjakoira\n_START_SECTION_\nUlkon\xc3\xa4k\xc3\xb6\n_START_PARAGRAPH_\nT\xc3\xa4m\xc3\xa4 keskikokoinen karjakoira painaa 11\xe2\x80\x9323 kg. Korvat ovat yleens\xc3\xa4 pystyt, mutta voivat olla my\xc3\xb6s puolipystyt. Karvapeitteen laatu voi vaihdella, mutta se on yleens\xc3\xa4 joko lyhyt ja sile\xc3\xa4 tai keskipitk\xc3\xa4. V\xc3\xa4rivaihtoehdot ovat musta ja marmoroitu (merle) valkoisin ja ruosteenruskein merkein. Keskim\xc3\xa4\xc3\xa4r\xc3\xa4inen s\xc3\xa4k\xc3\xa4korkeus on 43-61 cm.\n_START_SECTION_\nAlkuper\xc3\xa4\n_START_PARAGRAPH_\nRotu on australiankarjakoiran, bordercollien ja australianpaimenkoiran risteytys. Sit\xc3\xa4 jalostetaan l\xc3\xa4hinn\xc3\xa4 karjanpaimennuskyky\xc3\xa4 silm\xc3\xa4ll\xc3\xa4 pit\xc3\xa4en. Vaikka aiemmin sit\xc3\xa4 pidettiin l\xc3\xa4hinn\xc3\xa4 maatiloilla, nykyisin sen kanssa harrastetaan my\xc3\xb6s mm. agility\xc3\xa4, frisbiit\xc3\xa4 ja tottelevaisuuskoulutusta.'